09/04/2015 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Resolución de información pública dos proxectos de autorización administrativa para distribuir gas natural en 11 núcleos da provincia da Coruña (A Baña, Abegondo, Carnota, Coristanco, Outes, Oza dos Ríos, Rois, Touro, Val do Dubra, Valdoviño e Zas)

Resolución de 6 de marzo de 2015, da Dirección Xeral de Enerxía e Minas, pola que se someten a información pública os proxectos de autorización administrativa, promovidos por Gas Galicia SDG SA, para a distribución de gas natural en 11 núcleos de poboación da provincia da Coruña (A Baña, Abegondo, Carnota, Coristanco, Outes, Oza dos Ríos, Rois, Touro, Val do Dubra, Valdoviño e Zas). A empresa Gas Galicia SDG SA (con CIF n.º A15383284 e enderezo para os efectos de notificación na rúa Lisboa, s/n, Edificio Área Central, local 31-HIJ, 15707 - Santiago de Compostela) presentou, durante os meses de xullo e agosto de 2014, as solicitudes de autorización administrativa para a distribución de gas natural canalizado en diversos núcleos de poboación da provincia da Coruña, acompañadas dos correspondentes proxectos. O 01/09/2014 a Dirección Xeral de Enerxía e Minas ditou resolución pola que se iniciou o trámite de competencia para o outorgamento das ditas autorizacións administrativas (DOG n.º 182, do 24/09/2014), para os efectos previstos no artigo 5 do Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP). Durante o prazo establecido (30 días) non se presentaron solicitudes en concorrencia con ningunha das solicitudes de Gas Galicia SDG SA, polo tanto, o trámite de competencia quedou resolto a favor desta empresa. En relación con estas solicitudes, para os efectos previstos no artigo 73 da Lei 34/1998, do 7 de outubro, do sector de hidrocarburos, no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, do 15 de abril, sométense a información pública os proxectos de autorización administrativa para a distribución de gas natural, correspondentes aos núcleos de poboación e coas características indicadas nos cadros seguintes: O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos por algún dos 16 expedientes referenciados nos cadros anteriores, poidan presentar as súas alegacións no prazo de 20 días a partir da data de publicación deste anuncio, podendo examinar os correspondentes proxectos de autorización administrativa na Dirección Xeral de Enerxía e Minas (Edificio Administrativo San Caetano, 15781 - Santiago de Compostela) ou na Xefatura Territorial da Coruña da Consellería de Economía e Industria (r/ Vicente Ferrer, 2 - 15008 A Coruña). Santiago de Compostela, 6 de marzo de 2015. O director xeral de Enerxía e Minas Ángel Bernardo Tahoces